**OPIS PREDMETU ZÁKAZKY**

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

Projekt *„*Rekonštrukcia telocviční a náraďovne na ul. Dr. Janského č.2, Žiar nad Hronom“ rieši

rekonštrukciu dvoch telocviční a náraďovne:

Predmetom rekonštrukcie je:

 Telocvične:

 Projekt rieši stavebné úpravy objektu telocvične pozostávajúci z dvoch telocviční o rozmeroch 17,7 m x 11,45 m a 15,18 m x 11,45 m.

 - výmena existujúceho dreveného a v mieste vykurovacích telies kovového obkladu stien za drevený obklad z celobukovej preglejky na nový drevený rošt, nakoľko sa jedná o pôvodný obklad, ktorý neprešiel žiadnou väčšou rekonštrukciou je na mnohých miestach poškodený

 - odstránenia celej skladby existujúcej podlahy – parkety na rošte a parkety kotvené do asfaltu po existujúcu betónovú konštrukciu

 - nová podlaha v skladbe – penetračný náter, hydroizolácia, dvojitý odpružený mostík, slepá podlaha, PE fólia, veľkoplošné športové parkety

Náraďovňa:

 - očistené steny od uvoľňujúcich sa častí napenetrovať penetračným náterom,v prípade veľkých dier a odlúpnutých častí hrubých omietok, tieto časti vyspraviť použitím jadrovej omietky a následne naniesť lepidlo so sklotextilnou sieťkou, interiérová farba na očistený a napenetrovaný povrch – primalex

- existujúci betónový povrch podláh v prípade drobných nerovnosti respektíve dier vyspraviť použitím cementovej malty, v prípade veľkých nerovnosti vyrovnať samonivelačným anhydritovým poterom.

- nová podlaha v skladbe – penetračný náter, hydroizolácia, dvojitý odpružený mostík, slepá podlaha, PE fólia, OSB doska , PVC podlaha

Detailné riešenie je v  priloženej projektovej dokumentácii